สังคมข่าวหุ้นนิวส์เวฟ
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 28 พฤษภาคม 2558 ดัชนีตลาดหุ้นไทยปิดการซื้อขายอยู่ที่ 1,500.84 จุด ปรับเพิ่มขึ้น 2.86 จุด พ่วงด้วยมูลค่าการซื้อขาย 3.1 หมื่นล้านบาท
28 พ.ค. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 28 พฤษภาคม 2558 ดัชนีตลาดหุ้นไทยปิดการซื้อขายอยู่ที่ 1,500.84 จุด ปรับเพิ่มขึ้น 2.86 จุด พ่วงด้วยมูลค่าการซื้อขาย 3.1 หมื่นล้านบาท
* เมื่อวานรายย่อยรับบทป๋าดันเต็มสูบ เพราะเข้าซื้อสุทธิไปท่วมท้นถึง 2,144 ล้านบาท ตามด้วยบัญชีบริษัทหลักทรัพย์ 111 ล้านบาท ส่วนฝั่งเทขายสุทธิเริ่มด้วยสถาบันที่สาดออก 1,466 ล้านบาท และต่างชาติตามขายจำนวน 788 ล้านบาท
* ตลาดหุ้นไทยระยะนี้มูลค่าการซื้อขายแสนเบาบาง เพราะขาดข่าวดีกระตุ้นบรรยากาศให้คึกคัก จึงขอเลือกโฟกัสไปที่กลุ่มหุ้นที่มีข่าวดีโดดเด่นมากสุด นั่นคือ หุ้นที่มีประเด็นเกี่ยวกับ MSCI นั่นเอง
* โดยในวันที่ 29 พฤษภาคม จะถือเป็นวันแรกที่ 14 หลักทรัพย์ที่จะเข้าเกณฑ์ “Global Small Cap” พร้อมกับเริ่มมีผลอย่างเป็นทางการ จึงถือเป็นข่าวดีระยะสั้นช่วยผลักดันราคาหุ้น
* ซึ่งในเบื้องต้นขอแนะนำหุ้นที่น่าสนใจอย่างเช่น EPG เพราะถือเป็นบริษัทที่มีพื้นฐานการเติบโตเด่นทั้งในระยะสั้น-กลาง-ยาว แต่ปรากฏว่า ราคาหุ้นกลับยังไม่สะท้อนข่าวดีกันเลยสักนิด ซึ่งถือว่าน่าสนใจเป็นอย่างมาก
* อีกหุ้นขอยกให้กับ IFEC ที่มีความโดดเด่นในเชิงอัพไซด์หุ้นกระจาย เพราะราคาเป้าหมายกำหนดไว้ตั้งโน่น 17-18 บาท แต่ราคาในกระดานยังเคลื่อนไหวแค่ 11 บาทเท่านั้นเอง
* แล้วยังมี MTLS ซึ่งปกติสภาพคล่องหุ้นก็ดีอยู่แล้ว แต่พอได้ปัจจัยเรื่อง MSCI เข้ามาจะยิ่งสนับสนุนให้หุ้นได้รับความสนใจมากขึ้น ท่าทางราคาเป้าหมาย 21 บาทอีกไม่นานคงได้พบเจอกันแน่
* อีก 3 หุ้นใหญ่ BDMS-CPF-IVL จะได้รับข่าวบวกในเชิง MSCI เพิ่มน้ำหนักหุ้น งานนี้น่าจะทำให้ทั้ง 3 หลักทรัพย์ได้รับความสนใจจากทางกลุ่มนักลงทุนสถาบันและต่างชาติมากขึ้น พร้อมกับช่วยผลักดันให้ราคาหุ้นเติบโตขึ้นได้
* เอ้า มีข่าวดีก็ต้องมีข่าวร้ายกันบ้าง ระยะสั้นแนะนำหลีกเลี่ยงกลุ่มหุ้นใหญ่ PTT- PTTEP-KBANK-SCB-ADVANC-CPALL-AOT-TRUE  เพราะโดนทาง MSCI ปรับลดน้ำหนักลงนั่นเอง
* เอาละเปลี่ยนพ้นจากประเด็น MSCI มาดูหุ้นรายตัวกันบ้าง ขอยกให้กับ NWR เนื่องจากอยู่ในช่วงลุ้นประมูลงานมูลค่า 14,000 ล้านบาท ซึ่งหากได้มาจริงจะยิ่งช่วยเพิ่มตัวแบ็กล็อกในมือมากขึ้นอีกทะลัก
* แถมแนวโน้มงบไตรมาส 2 ยังมีโอกาสเติบโตได้ต่อเนื่อง เพราะทางบริษัทจะสามารถรับรู้รายได้จากตัวแบ็กล็อกที่ตุนอยู่ในมือรวมประมาณ 17,000 ล้านบาทนั่นเอง
* หุ้น BMCL คอนเฟิร์มว่ายังคงมีปัจจัยบวกน่าสนใจไม่เปลี่ยนแปลง เรื่องประเด็นการควบรวมทุกคนก็คงรู้ดีกันอยู่แล้ว ซึ่งกระบวนการน่าจะแล้วเสร็จได้ในช่วงสิงหาคมนี้ ก็เท่ากับใช้เวลาอีกเพียง 3-4 เดือนเท่านั้นเอง
* ที่สำคัญยิ่งใกล้ช่วงกระบวนการควบรวมเสร็จเท่าไหร่ โอกาสที่ราคาหุ้นจะทยอยปรับตัวเพิ่มขึ้นมีอยู่สูงมาก ดังนั้น ต้นทุนราคาหุ้นในกระดานที่ระดับต่ำกว่า 2 บาท จึงน่าสนใจอย่างยิ่ง ที่สำคัญยังเป็นหุ้นเด่นทั้งเชิงเล่นสั้นหรือระยะยาว จึงอยากฝากไว้ให้พิจารณากันดู
* หุ้น BRR หลังจากช่วงที่ผ่านมาทำราคาหุ้นปรับตัวแรงขึ้นติดต่อกัน เมื่อวานก็เลยถึงเวลาขายทำกำไร กดให้ราคาหุ้นปิดลบอยู่ที่ 12.80 บาท
* ดูแววแล้วท่าทางราคาหุ้นยังมีโอกาสดิ่งลงกันต่อเนื่อง เพราะจุดเริ่มไล่ราคาหุ้นอยู่ที่ระดับเพียง 8-9 บาทเท่านั้นเอง ใครที่มีหุ้นอยู่ในพอร์ตก็ขอให้ทบทวนกันให้ดี หากมีกำไรไม่ต้องรอช้าขายทำกำไรไปก่อนเลย แล้วจะถือเงินเพื่อเตรียมรอเล่นรอบใหม่ หรือโยกไปเทรดหุ้นอื่นชั่วคราว อันนี้แล้วแต่แนวทางของนักลงทุน * ปิดท้ายด้วย ILINK แม้จะไม่ใช่หุ้นที่เคลื่อนไหวหวือหวา แต่ก็สามารถทำราคาหุ้นเพิ่มขึ้นได้อย่างมั่นคง พร้อมกับวางเป้าหมายทำกำไรปี 58 เติบโตต่อเนื่อง
* ล่าสุด ประกาศได้เซ็น MOU กับพันธมิตรในลอนดอนเพื่อเตรียมแนวทางทำธุรกิจร่วมกัน แถมยังเตรียมลุ้นประมูลงานใหม่กันถึงหลักพันล้านบาท แหมข่าวดีเยอะแยะขนาดนี้ เป้าหมายทำกำไรทั้งปี 58 พุ่งแตะ 280 ล้านบาท คงไม่ใช่เรื่องยากเกินไปแล้ว * 